1. **როგორია სასკოლო ბიბლიოთეკების ინფრასტრუქტურა და მატერიალურტექნიკური ბაზა, აკმაყოფილებს თუ არა ის სწავლა-სწავლების პროცესისათვის აუცილებელ მოთხოვნებს?**

სკოლის ბიბლიოთეკის ინფრასტრუქტურა და მატერიალურ-ტექნიკური ბაზა ნაწილობრივ აკმაყოფილებს სწავლა-სწავლების პროცესისთვის აუცილებელ მოთხოვნებს.

1. **როგორია წიგნადი ფონდი, რამდენად პასუხობს თანამედროვე მოთხოვნებს?**

სკოლის წიგნადი ფონდი მოიცავს 4000-მდე მხატვრულსა თუ სამეცნიერო ეგზემპლარს, რომლებიც ნაწილობრივ პასუხობს თანამედროვე მოთხოვნებს.

1. **რამდენად არის ელექტრონულ წიგნებთან წვდომის შესაძლებლობა?**

სკოლას არ აქვს ელექტრონულ წიგნებთან წვდომის საშუალება.

1. **გთხოვთ მოგვაწოდოთ ინფორმაცია დასაქმებული ბიბლიოთეკარების კვალიფიკაციის შესახებ;**

ბიბლიოთეკარის მოვალეობას შტატის არარსებობის გამო ასრულებს საქმისმწარმოებელი თამილა შოთაძე. ის მოთხოვნისამებრ პერიოდულად ღებულობს შესაბამის ტრენინგებში მონაწილეობას.

1. **გთხოვთ დაურთოთ ბოლო 3 წლის სტატისტიკა:**

**ა) ამჟამად სასკოლო ბიბლიოთეკით მოსწავლეთა სარგებლობის  თაობაზე;**

სკოლის ბიბლიოთეკით სარგებლობს თითქმის ყველა მოსწავლე.

**ბ) რომელი კლასების მოსწავლეები სარგებლობენ ძირითადად ბიბლიოთეკით;**

ბიბლიოთეკით სარგებლობენ აქტიური მკითხველები სხვადასხვა კლასიდან.

**გ) მოთხოვნადია მხატვრული თუ თემატური ლიტერატურა?**

შედარებით მოთხოვნადია მხატვრული ლიტერატურა.

**დ) ინფორმაცია წიგნადი ფონდის განახლება, შევსების თაობაზე;**

ბოლო ათი წლის განმავლობაში სკოლამ საკუთარი სახსრებით მცირედით განაახლა წიგნადი ფონდი როგორც მხატვრული, ასევე სამეცნიერო ლიტერატურით.

1. **რა სახით მონაწილეობენ სასკოლო ბიბლიოთეკები სწავლა-სწავლების პროცესში?**

სასკოლო ბიბლიოთეკა მოსწავლეებს აწვდის სასწავლო სახელმძღვანელოებს და ასევე კლასგარეშე წიგნებს, მოსწავლეები საშინაო დავალებების შესასრულებლად იყენებენ ბიბლიოთეკას. სკოლის ბიბლიოთეკა მოსწავლეებს და ასევე მასწავლებლებსაც აწვდის სწავლა/სწავლებისთვის შესაბამის რესურსებს. ბიბლიოთეკა ჩართულია სასწავლო პროცესში გათვალისწინებულ ყველა ღონისძიებაში.

1. **რა ტიპის მხარდაჭერას უწევს სახელმწიფო (ადგილობრივი/ცენტრალური ხელისუფლება) სასკოლო  ბიბლიოთეკებს?**

სახელმწიფო სკოლის ბიბლიოთეკას აწვდის სახელმძღვანელოებს კლასების მიხედვით.

1. **თქვენი აზრით, რა ტიპის მხარდაჭერაა საჭირო სახელმწიფოს მხრიდან სასკოლო ბიბლიოთეკებში  არსებული ხარვეზების აღმოსაფხვრელად?**

ჩვენი აზრით, სასურველია სახელმწიფომ საკუთარ თავზე აიღოს სკოლის ბიბლიოთეკების მოძველებული წიგნადი ფონდების განახლების საკითხი, რადგან ხშირად სკოლის ბიუჯეტი არაა საკმარისი საჭირო ლიტერატურის შესაძენად. სასურველია წიგნადი ფონდის რაოდენობის შესაბამისად სკოლაში იყოს ბიბლიოთეკის საშტატო ერთეული.

1. **რა სახის ახალი სტანდარტების დანერგვას მიიჩნევთ საჭიროდ სასკოლო ბიბლიოთეკებთან მიმართებაში?**

სასკოლო ბიბლიოთეკები უნდა გახდეს სასკოლო ცხოვრების აქტიური შემადგენელი ნაწილი და სკოლის შემეცნებითი და კულტურული საქმიანობის ხელშემწყობი და ინიციატორი.

1. **როგორ გესახებათ სასკოლო ბიბლიოთეკების შემდგომი განვითარების პერსპექტივა?**

როგორც ზემოთ აღვნიშნეთ, მომავლის ბიბლიოთეკა უნდა იყოს სასკოლო ცხოვრების აქტიური შემადგენელი ნაწილი და სკოლის შემეცნებითი და კულტურული საქმიანობის ხელშემწყობი და ინიციატორი. აღჭურვილი უნდა იყოს თანამედროვე მოთხოვნების შესაბამისი მრავალფეროვანი მატერიალური თუ ელექტრონული წიგნადი ფონდით და ამ პროცესში აქტიურ მონაწილეობას უნდა იღებდეს სახელმწიფო. ბიბლიოთეკები უნდა თანამშრომლობდნენ ცნობილ ადამიანებთან, კულტურულ მოღვაწეებთან, მართავდნენ შეხვედრებს მათთან.